Andelva
Store norske leksikon,Geografi,Norges geografi,Viken,Eidsvoll
Andelva er ei elv i Eidsvoll kommune, Viken fylke. Elva renner fra Hurdalssjøen til Vorma like sør for Eidsvoll stasjon og er 12 kilometer lang. Elva har et hovedsakelig nordøstlig løp gjennom Eidsvold Værk, Bønsdalen og Bårlidalen.
Andelva har rikt dyre- og planteliv. Vassdraget er del av et større område med fredet fugleliv. Arkeologiske funn av beinmateriale ved Andelva dokumenterer bosetning fra steinalderen. Fra slutten av 1800-tallet lå det sagbruk langs elva og senere også tresliperi.Andelva danner en rekke vannfall som for en del er utbygd til industriell kraftforsyning. Hele vassdraget inkludert Hurdalssjøen (173–176 moh.) med tilløp har et nedbørfelt på 595 km2. Utbygd vannkraft 4,6 MW (2003). Les mer i Store norske leksikon Eidsvoll Hurdalssjøen Vorma